《清平乐 其四 读姜直贻先生池上楼词集》
清代·俞士彪

柳塘花陌。点点鹃红滴。池上小楼楼上客。不肯做些将息。

阿谁解唱新词。倩他隔岸红儿。曲罢盈盈不语，水风遥递相思。

作者简介：原名佩，字季瑮，浙江钱塘（今杭州市）人。诸生，曾官崇仁县丞。与毛先舒、徐士俊、丁澎、毛奇龄、张台柱、洪升等唱和。著有《玉蕤词钞》。